*Projekts*

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

Rīgā Nr. 2014.gada \_\_\_\_\_\_\_\_

.§

**Par priekšlikumiem noziedzīgi iegūtu līdzekļu legalizācijas un terorisma finansēšanas risku novērtēšanas institucionālajam modelim**

(…)

1. Pieņemt zināšanai finanšu ministra iesniegto informatīvo ziņojumu “Par priekšlikumiem noziedzīgi iegūtu līdzekļu legalizācijas un terorisma finansēšanas risku novērtēšanas institucionālajam modelim” (turpmāk – Informatīvais ziņojums).
2. Atbalstīt priekšlikumu izveidot mehānismu noziedzīgi iegūtu līdzekļu legalizācijas un terorisma finansēšanas risku novērtēšanai un vadīšanai.
3. Noteikt, ka Informatīvā ziņojuma 2. tabulā (skat. 13. lpp.) minētās institūcijas, atbildīgās par statistiskās informācijas uzskaiti un ziņošanu, veiks attiecīgo statistisko datu uzskaiti un ziņos Noziedzīgi iegūtu līdzekļu legalizācijas novēršanas dienestam (Turpmāk - Kontroles dienestam) kā atbildīgajai institūcijai par noziedzīgi iegūtu līdzekļu legalizācijas un terorisma finansēšanas risku novērtēšanu atbilstoši kārtībai, kas tiks izstrādāta pamatojoties uz Pasaules bankas izstrādāto noziedzīgi iegūtu līdzekļu legalizācijas un terorisma finansēšanas risku novērtēšanas metodoloģiju.
4. Iekšlietu ministrijas Informācijas centram KRASS ieviest funkcionalitāti, atbilstoši kārtībai, kāda tiks izstrādāta pamatojoties uz Pasaules bankas izstrādāto noziedzīgi iegūtu līdzekļu legalizācijas un terorisma finansēšanas risku novērtēšanas metodoloģiju un, kura procesa virzītājiem dod iespēju norādīt Kontroles dienesta materiāla numuru, ja kriminālprocesa izmeklēšanā izmantota Kontroles dienesta sniegtā informācija.
5. Atbalstīt, ka Kontroles dienests kā par noziedzīgi iegūtu līdzekļu legalizācijas un terorisma finansēšanas risku novērtēšanu atbildīgāinstitūcija saņems statistisko informāciju, organizēs darba grupas un veiks noziedzīgi iegūtu līdzekļu legalizācijas un terorisma finansēšanas risku analīzi un novērtēšanu, kā arī izstrādās priekšlikumus šo risku līmeņa mazināšanai, sadarbojoties ar noziedzīgi iegūtu līdzekļu legalizācijas un terorisma finansēšanas risku novēršanas politikas veidojošo institūciju.
6. Pieņemt zināšanai, ka Finanšu ministrija un Tieslietu ministrija atbilstoši savām kompetences jomām ir noziedzīgi iegūtu līdzekļu legalizācijas un terorisma finansēšanas risku novēršanas politikas veidojošās institūcijas.
7. Noteikt Kontroles dienestu par atbildīgo institūciju noziedzīgi iegūtu līdzekļu legalizācijas un terorisma finansēšanas risku novērtēšanai.
8. Lai noteiktu Kontroles dienesta pilnvarojumu saistībā ar noziedzīgi iegūtu līdzekļu legalizācijas un terorisma finansēšanas risku novērtēšanu, Finanšu ministrijai izstrādāt un līdz 2014.gada 1.decembrim iesniegt Ministru kabinetā šādus grozījumus Noziedzīgi iegūtu līdzekļu legalizācijas un terorisma finansēšanas novēršanas likumā:

7.1. papildināt 51.panta pirmo daļu ar jaunu 13. punktu šādā redakcijā: „13) analizēt noziedzīgi iegūtu līdzekļu legalizācijas un terorisma finansēšanas un terorisma novēršanas regulējošos normatīvos aktus, sagatavot priekšlikumus normatīvo aktu pilnveidošanai, organizēt un veikt noziedzīgi iegūtu līdzekļu legalizācijas un terorisma finansēšanas risku novērtēšanu, kā arī izstrādāt priekšlikumus šo risku līmeņa mazināšanai”;

* 1. papildināt 51.panta otro daļu ar jaunu 8. punktu šādā redakcijā: „8) pieprasīt un saņemt informāciju, kas nepieciešama noziedzīgi iegūtu līdzekļu legalizācijas un terorisma finansēšanas risku novērtēšanai”.
1. Jautājumu par papildu nepieciešamo finansējumu Ģenerālprokuratūrai 2015.gadam 139 038 *euro* apmērā, 2016.gadam 141 320 *euro* apmērā un 2017.gadam 104 153 *euro* apmērā Kontroles dienesta papildu funkciju izpildei izskatīt Ministru kabinetā kopā ar visu ministriju un citu centrālo valsts iestāžu jauno politikas iniciatīvu pieprasījumiem likumprojekta “Par valsts budžetu 2015.gadam” un likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas un izskatīšanas procesā.
2. Kontroles dienestam iesniegt Ziņojumu par nacionālo noziedzīgi iegūtu līdzekļu legalizācijas un terorisma finansēšanas risku novērtējumu izskatīšanai Finanšu sektora attīstības padomei kā noziedzīgi iegūtu līdzekļu legalizācijas un terorisma finansēšanas novēršanas koordinējošai institūcijai.
3. Noziedzīgi iegūtu līdzekļu legalizācijas un terorisma finansēšanas novēršanas politiku veidojošajai institūcijai, piesaistot Kontroles dienesta un citu kompetento iestāžu ekspertus, līdz 2017.gada 31.martam izstrādāt un iesniegt Ministru kabinetā pasākumu plānu noziedzīgi iegūtu līdzekļu legalizācijas un terorisma finansēšanas risku ierobežošanai.
4. Par noziedzīgi iegūtu līdzekļu legalizācijas un terorisma finansēšanas novēršanas politiku atbildīgajai institūcijai veikt sistemātisku plāna izpildes kontroli un informēt par rezultātiem Finanšu sektora attīstības padomi, kura novērtēs plāna izpildes rezultātus un lems par tālāku rīcību.
5. Atbalstīt, ka terorisma finansēšanas risku novērtēšanai Latvijā tiks izmantota Pasaules Bankas izstrādātā noziedzīgi iegūtu līdzekļu legalizācijas un terorisma finansēšanas risku novēprtēšanas metodoloģija, nosakot Kontroles dienesta atbildību par statistiskās uzskaites sistēmas uzturēšanu un attīstīšanu.

Ministru prezidente L.Straujuma

Valsts kancelejas direktore E.Dreimane

Finanšu ministra vietā

Ekonomikas ministrs V.Dombrovskis

04.09.2014 16:51

624

Laura Tiltiņa

67083857; Laura.Tiltina@fm.gov.lv